Nguyễn Xuân Phúc

**Nguyễn Xuân Phúc** (gebore op 20 Julie 1954) is 'n Viëtnamese politikus wat tussen April 2021 en Januarie 2023 as die president van die die Sosialistiese Republiek Viëtnam gedien het. Voor sy verkiesing as president het hy as die land se premier tussen April 2016 en April 2021 gedien. Nguyễn Xuân Phúc was ook 'n volwaardige lid van die Nasionale Vergadering. Nguyễn Xuân Phúc het op 12 November 1983 lid geword van die Kommunistiese Party van Vietnam.

Nguyễn Xuân Phúc het tussen 1973 en 1978 ekonomiese bestuur aan die Hanoi Nasionale Ekonomiese Universiteit gestudeer, waarna hy administratiewe bestuur aan die Vietnam National Administrative Academy studeer het. Vanaf 1978 tot 1979 was hy werksaam by Quảng Nam-Dà Nang Ekonomiese Raad. Van 1980-1993 het Phúc aanvanklik as 'n werknemer gewerk voordat hy opgetree het as adjunkhoof van Quảng Nam - ẵà Nẵng se People's Committee. Phúc het daarna in verskillende rolle gedien, waaronder dié van provinsiale president, direkteur van regeringskantore, voordat hy adjunk-premier geword het (2011-2016). Hy is op 5 April 2021 tot president van die land verkies.

Weens korrupsieskandale het hy op 18 Januarie 2023 van al sy regeringsposte en leierskapsposisies in die Kommunistiese Party bedank.
## Biografie
Nguyễn Xuân Phúc is in 1954 in die Quế Sơn-distrik in die Quảng Nam-provinsie in die suide van die destydse Staat van Viëtnam gebore. Hy het tussen 1973 en 1978 ekonomiese bestuur aan die Hanoi Nasionale Ekonomiese Universiteit gestudeer. Hy is op 12 Mei 1982 aanvaar om by die Kommunistiese Party van Viëtnam aan te sluit, en het op 12 November 1983 amptelik 'n lid van die party geword. Vanaf 1978 tot 1979 was hy 'n lid van die die Quảng Nam-Đà Nẵng Ekonomiese Raad. Daarna het hy tussen 1980 en 1993 verskeie poste in die Quảng Nam – Đà Nẵng People's Committee beklee. Hy het administratiewe bestuur aan die Viëtnamese Nasionale Administratiewe Akademie gestudeer.

Nguyễn Xuân Phúc se vader, Nguyễn Hiền, is in 1918 gebore en het voor 1954 vir die kommunistiese Demokratiese Republiek van Viëtnam gewerk. Hy het na die implementering van die Genève-ooreenkoms noordwaarts. Phúc, sy ma en broers en susters het in hul tuisdorp agtergebly, waar hulle by die dorpskool skoolgegaan het. Sy ma en broers en susters het in die geheim vir die Nasionale Front vir die Bevryding van Suid-Viëtnam gewerk. Sy een suster is in 1965 deur die Amerikaanse weermag en die Suid-Viëtnamese regering vermoor. 'n Jaar daarna is sy ma ook vermoor. Hy het daarna 'n rukkie saam met sy ander suster in sy tuisdorp gewoon, en is in 1967 in geheim deur die kamerade van sy ouers na die Noorde gebring.
### Opvoeding
Phúc het die joernaal hoërskool in sy tuisdorp Quang Nam, Da Nang, bygewoon. Vanaf 1966 tot 1968 is hy na die Revolusionêre Oorlogsone en is opgelei deur die Party in die Noorde. Hy het hoërskool bygewoon en was ook die Sekretaris van die Hoërskool Jeugunie van 1968 tot 1972. Hy het op 10 Oktober 1972 sy skoolloopbaan voltooi. Hy het in 1973 na Hanoi verhuis, aan die Nasionale Ekonomie Universiteit gestudeer, aan aktiwiteite in die Jeugunie-beweging deelgeneem en as Sekretaris van die Jeugunie gedien. In 1978 het hy 'n graad in ekonomie sowel as 'n taalsertifikaat in Engels B en Russiese Letterkunde B aan die Hanoi Nasionale Ekonomie Universiteit verwerf. In die vroeë 1990's het hy publieke administrasie aan die Nasionale Akademie vir Publieke Administrasie gestudeer. Hy het in 1996 ekonomiese bestuur aan die Nasionale Universiteit van Singapoer begin studeer. 
## Presidentskap van Viëtnam
Op 5 April 2021 is Phúc deur die Nasionale Vergadering as President verkies. Hy was die enigste genomineerde kandidaat vir die rol, die eerste sittende Eerste Minister wat deur die Nasionale Vergadering tot President verkies is, en die eerste Eerste Minister wat sedert Ho Chi Minh in 1945 tot President verkies is.

Op 17 Januarie 2021 het Phúc sy bedanking as president en uittredde uit die politiek aangekondig. Hy het verantwoordelikheid vir die "oortredings en skendings" deur 539 ondergeskiktes in sy regering aanvaar, te midde van 'n onderdrukking van korrupsie, wat die afdanking van twee adjunk-premiers sowel as die inhegtenisname van die minister van gesondheid Nguyễn Thanh Long ingesluit het.
## Verwysings
## Eksterne skakels